Document ID: 32002D0235

ROZHODNUTIE KOMISIE
z 13. marca 2002,
ktorým sa mení rozhodnutie 97/245/ES, Euratom o postupoch, ktorými členské štáty odovzdávajú Komisii informácie v rámci systému vlastných finančných zdrojov spoločenstiev
(Oznámené pod číslom dokumentu C(2002) 416)
(2002/235/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 94/728/ES, Euratom z 31. októbra 1994 o systéme vlastných finančných zdrojov spoločenstva[1], a najmä na jeho článok 8 ods. 2,
so zreteľom na nariadenie Rady (ES, Euratom) č. 1150/2000 z 22. mája 2000 o systéme vlastných finančných zdrojov spoločenstva[2], ktorým sa vykonáva rozhodnutie 94/728/ES, Euratom, a najmä na jeho článok 8 ods. 2,
keďže:
(1) v nariadení (ES, Euratom) č. 1355/96[3] prijala Rada ustanovenia, ktoré majú zlepšiť niektoré časti postupov, ktorými členské štáty informujú Komisiu o opatreniach, ktoré prijali na vymáhanie vlastných zdrojov, najmä v prípade podvodov a nezrovnalostí;
(2) na tomto základe prijala Komisia rozhodnutie 97/245/ES, Euratom z 20. marca 1997 o postupoch, ktorými členské štáty odovzdávajú Komisii informácie v rámci systému vlastných zdrojov spoločenstva[4];
(3) z dôvodu efektívnosti nákladov by sa malo zracionalizovať využitie disponibilných zdrojov informácií sústredením sa najmä na informácie o podvodoch a nečestnom jednaní, ktoré možno považovať za reprezentatívne, čo sa týka ich dopadov;
(4) mali by byť urobené kroky na využitie skúseností získaných pri odovzdávaní žiadostí o odpisy a na zlepšenie úpravy formulárov používaných na tento účel;
(5) opatrenia stanovené týmto rozhodnutím sú v súlade so stanoviskom Poradného výboru pre vlastné zdroje, zriadeného podľa článku 20 nariadenia (ES, Euratom) č. 1150/2000,
ROZHODLA TAKTO:
Článok 1
Príloha VI k rozhodnutiu 97/245/ES, Euratom sa nahrádza prílohou VI k tomuto rozhodnutiu.
Článok 2
Toto rozhodnutie je adresované členským štátom.
V Bruseli 13. marca 2002

Labels: 12
11
15